CELEX: 52021DP0398
Language: bg
Date: 2021-10-05 00:00:00
Title: Решение на Европейския парламент от 5 октомври 2021 г. относно създаването и числения състав на Парламентарната асамблея за партньорство между ЕС и Обединеното кралство (2021/2917(RSO))

24.3.2022   
            
            
               BG
            
            
               Официален вестник на Европейския съюз
            
            
               C 132/215
            
         
      P9_TA(2021)0398
      Създаване на делегация в Парламентарната асамблея за партньорство между ЕС и Обединеното кралство и определяне на числения ѝ състав
      Решение на Европейския парламент от 5 октомври 2021 г. относно създаването и числения състав на Парламентарната асамблея за партньорство между ЕС и Обединеното кралство (2021/2917(RSO))
      (2022/C 132/20)
      
         Европейският парламент,
      
                  —
               
               
                  като взе предвид предложението на Председателския съвет,
               
            
                  —
               
               
                  като взе предвид Споразумението за търговия и сътрудничество между Европейския съюз и Европейската общност за атомна енергия, от една страна, и Обединеното кралство Великобритания и Северна Ирландия, от друга страна (1) (Споразумението за търговия и сътрудничество между ЕС и Обединеното кралство), и по-специално член 11 от него,
               
            
                  —
               
               
                  като взе предвид своята резолюция от 28 април 2021 г. относно резултата от преговорите между Европейския съюз и Обединеното кралство (2), и по-специално параграфи 8 и 9 от нея,
               
            
                  —
               
               
                  като взе предвид своето решение от 17 април 2019 г. относно броя на междупарламентарните делегации, делегациите в съвместните парламентарни комитети, делегациите в комитетите за парламентарно сътрудничество и делегациите в многостранните парламентарни асамблеи (3),
               
            
                  —
               
               
                  като взе предвид своето решение от 17 юли 2019 г. относно числения състав на междупарламентарните делегации (4),
               
            
                  —
               
               
                  като взе предвид член 223 от своя Правилник за дейността,
               
            
               
                  1.
               
               
                  отбелязва, че член 11 от Споразумението за търговия и сътрудничество между ЕС и Обединеното кралство предвижда създаването на Парламентарна асамблея за партньорство между ЕС и Обединеното кралство, съставена от членове на Европейския парламент и от членове на парламента на Обединеното кралство, която:
                  
                              1)
                           
                           
                              може да поиска съответна информация относно изпълнението на това споразумение и всяко допълващо споразумение на Съвета за партньорство между ЕС и Обединеното кралство, изготвено съгласно член 7 от споразумението, като след това предостави исканата информация на Парламентарната асамблея за партньорство между ЕС и Обединеното кралство;
                           
                        
                              2)
                           
                           
                              трябва да бъде информирана за решенията и препоръките на Съвета за партньорство между ЕС и Обединеното кралство; и
                           
                        
                              3)
                           
                           
                              може да отправя препоръки към Съвета за партньорство между ЕС и Обединеното кралство;
                           
                        
            
               
                  2.
               
               
                  решава да създаде делегация в Парламентарната асамблея за партньорство между ЕС и Обединеното кралство, състояща се от 35 членове;
               
            
               
                  3.
               
               
                  решава, във връзка с решението на Председателския съвет от 11 юли 2019 г. относно състава на бюрата на делегациите, че бюрото на делегацията ще включва двама заместник-председатели;
               
            
               
                  4.
               
               
                  възлага на своя председател да предаде настоящото решение за сведение съответно на Съвета, на Комисията и на парламента на Обединеното кралство.
               
            
         (1)  ОВ L 149, 30.4.2021 г., стр. 10.
      
         (2)  Приети текстове, P9_TA(2021)0141.
      
         (3)  ОВ C 158, 30.4.2021 г., стр. 536.
      
         (4)  ОВ C 165, 4.5.2021 г., стр. 23.